b'\n_START_ARTICLE_\nHenry Wager Halleck\n_START_PARAGRAPH_\nHenry Wager Halleck (16. tammikuuta 1815 \xe2\x80\x93 9. tammikuuta 1872) oli yhdysvaltalainen ammattiupseeri, kouluttaja ja lakimies. Edistyksellisen\xc3\xa4 tutkijana sotatieteiss\xc3\xa4 h\xc3\xa4nt\xc3\xa4 nimitettiin "vanhoiksi aivoiksi". H\xc3\xa4n oli t\xc3\xa4rke\xc3\xa4 osallistuja Kalifornian julistamisessa osavaltioiksi, ja h\xc3\xa4nest\xc3\xa4 tuli merkitt\xc3\xa4v\xc3\xa4 lakimies. Varhain Yhdysvaltain sis\xc3\xa4llissodassa h\xc3\xa4n palveli komentajana l\xc3\xa4ntisell\xc3\xa4 taistelun\xc3\xa4ytt\xc3\xa4m\xc3\xb6ll\xc3\xa4 ja sitten palveli miltei kaksi vuotta kaikkien Yhdysvaltain armeijoiden ylip\xc3\xa4\xc3\xa4llikk\xc3\xb6n\xc3\xa4. H\xc3\xa4n sai "potkun yl\xc3\xb6sp\xc3\xa4in" esikuntaylennyksiss\xc3\xa4, kun armeijan esikuntap\xc3\xa4\xc3\xa4llikk\xc3\xb6 kenraaliluutnantti Ulysses S. Grant, jonka voitot taistelukentill\xc3\xa4 tekiv\xc3\xa4t paljon Halleckin uran eteen, korvasi h\xc3\xa4net 1864 esikuntap\xc3\xa4\xc3\xa4llikk\xc3\xb6n\xc3\xa4 sodan loppuun.\n_START_SECTION_\nLapsuus ja nuoruus\n_START_PARAGRAPH_\nH\xc3\xa4n oli syntynyt Westernvilless\xc3\xa4 Oneida Countyss\xc3\xa4 New Yorkissa. H\xc3\xa4n meni West Pointiin, josta valmistui 1839 luokkansa kolmantena 31 kadetista insin\xc3\xb6\xc3\xb6rijoukkojen toisena luutnanttina. Vuonna 1844 h\xc3\xa4n sai palkintomatkan Eurooppaan tutustumaan Euroopan linnoituksiin ja Ranskan armeijaan. H\xc3\xa4n antoi matkan j\xc3\xa4lkeen 1845 Bostonin Lowell-instituutissa luentoja, jotka julkaistiin vuonna 1846 kirjaksi nimelt\xc3\xa4\xc3\xa4n Elements of Military Art and Science. Meksikon-Yhdysvaltain sodan aikana h\xc3\xa4n oli Kaliforniassa esikuntateht\xc3\xa4viss\xc3\xa4, ja palveli vallatun Mazatl\xc3\xa1nin kaupungin sotilaskuvern\xc3\xb6\xc3\xb6rin\xc3\xa4. 1. hein\xc3\xa4kuuta 1853 h\xc3\xa4net ylennettiin vakinaisen armeijan kapteeniksi ja siirrettiin Pohjois-Kaliforniaan kenraali Bennet Rileyn alaisuuteen. H\xc3\xa4n erosi armeijasta vuonna 1854 ja ty\xc3\xb6skenteli Kaliforniassa lakimiehen\xc3\xa4. H\xc3\xa4n nai seuraavana vuonna Elizabeth Hamiltonin, jonka kanssa sai pojan Henry Hager Halleck jr:n vuonna 1856. H\xc3\xa4n ty\xc3\xb6skenteli presidenttin\xc3\xa4 Atlantin-Tyynenmeren rautateill\xc3\xa4, hopeanv\xc3\xa4litysyhti\xc3\xb6ss\xc3\xa4 San Josessa ja omisti 30\xc2\xa0000 aarin maatilan Marin Countyss\xc3\xa4 Kaliforniassa.\n_START_SECTION_\nSis\xc3\xa4llissota\n_START_PARAGRAPH_\nSis\xc3\xa4llissodan alussa h\xc3\xa4net ylennettiin kenraalimajuriksi 19. elokuuta 1861. H\xc3\xa4n taisteli Grantin alaisuudessa, ja mm. valtasi Donelsonin ja Henryn linnakkeet ja otti 14\xc2\xa0000 vankia. 23. hein\xc3\xa4kuuta 1863 h\xc3\xa4n oli kaikkien unionin armeijan joukkojen ylip\xc3\xa4\xc3\xa4llikk\xc3\xb6._NEWLINE_Teht\xc3\xa4v\xc3\xa4 olikin h\xc3\xa4nelle omiaan sill\xc3\xa4 h\xc3\xa4n oli enemm\xc3\xa4n byrokraatti kuin sotilas. 12. maaliskuuta 1864 h\xc3\xa4nen tilalleen kuitenkin nimettiin Ulysses S. Grant, ja Halleckista tuli esikuntap\xc3\xa4\xc3\xa4llikk\xc3\xb6. H\xc3\xa4nen v\xc3\xa4itettiin saaneen eron teht\xc3\xa4v\xc3\xa4st\xc3\xa4\xc3\xa4n "omasta pyynn\xc3\xb6st\xc3\xa4\xc3\xa4n". Overland-sotaretkell\xc3\xa4 ja Petersburgin-Richmondin sotaretkell\xc3\xa4 Halleck huolehti siit\xc3\xa4, ett\xc3\xa4 Grantin armeijat olivat hyvin varustettuja, ravittuja ja saaneet lis\xc3\xa4joukkoja ly\xc3\xb6d\xc3\xa4kseen Robert E. Leen joukot. H\xc3\xa4n kannatti Grantin ja Sheridanin lailla etel\xc3\xa4n talouden tuhoamista, Shermanin marssia merelle ja Sheridanin tuhot\xc3\xb6it\xc3\xa4 Shenandoah Valleyss\xc3\xa4. H\xc3\xa4n on kenraalitoveriensa tapaan yksi modernin sodank\xc3\xa4ynnin isist\xc3\xa4.\n_START_SECTION_\nViimeiset vaiheet\n_START_PARAGRAPH_\nLeen antauduttua Appomattoxin k\xc3\xa4r\xc3\xa4j\xc3\xa4talossa, Halleckista tuli Jamesin sotilasdivisioonan p\xc3\xa4\xc3\xa4llikk\xc3\xb6 Richmondissa. H\xc3\xa4n oli arkunkantajana Lincolnin hautajaisissa. H\xc3\xa4n riitautui William Tecumseh Shermanin kanssa etel\xc3\xa4valtiolaisten kohtelusta, ja heid\xc3\xa4n yst\xc3\xa4vyytens\xc3\xa4 katkesi. Halleck sai siirron Kaliforniaan Tyynenmeren divisioonaan, ja sen j\xc3\xa4lkeen Louisvilleen Kentuckyyn. H\xc3\xa4n kuoli palveluspaikassaan Louisvilless\xc3\xa4. H\xc3\xa4net on haudattu Green-Woodin hautausmaahan Brooklyniin New Yorkiin'